Diari Oficial de la Generalitat Valenciana


Sumari del DOGV 7452, del 28-01-2015 (2015/530)

RESOLUCIÓ 12 de desembre de 2014, de la Direcció General d'Indústria, per la qual es designa l'organisme autoritzat de verificació metrològica dels aparells taxímetres, en l'àmbit de la Comunitat Valenciana.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7452

Data del DOGV
:   28-01-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/530


Data del document
:   12-12-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació

RESOLUCIÓ 12 de desembre de 2014, de la Direcció General d'Indústria, per la qual es designa l'organisme autoritzat de verificació metrològica dels aparells taxímetres, en l'àmbit de la Comunitat Valenciana. [2015/530]  
Vist el contracte per a la prestació en règim de concessió administrativa del servici d'Inspecció Tècnica de Vehicles (ITV) a la Comunitat Valenciana, segons expedient número 1997/CONT01/09, que inclou en el seu objecte la revisió dels aparells taxímetres.  
Vista l'adjudicació en data 5 de novembre de 1997, del lot 1, Castelló, Vila-real i Vinaròs, de la concessió administrativa a la unió temporal d'empreses formades per Servicio de Excavaciones, Levantina de Obras y Edificios, ITEUVE.  
Vista la Resolució del secretari general de la Conselleria d'Indústria, Comerç i Energia, de 30 d'octubre de 2002, per la qual s'autoritza la subrogació del lot 1 de l'expedient 1997/CONT01/09 a la mercantil Valenciana de Revisiones, SL.  
Vista la Resolució de 17 d'abril de 2007, de la Direcció General de Seguretat Industrial i Consum, per la qual es designa i inscriu en el Registre de Control Metrològic l'entitat Valenciana de Revisiones, SL, com a organisme autoritzat de verificació metrològica per a dur a terme les actuacions relatives a les fases de control metrològic a què es referix l'apartat 2.c i d de l'article sèptim de la Llei 3/1985, en l'àmbit de la Comunitat Valenciana, en la qual se li assigna la identificació alfanumèrica 09-OV-0002.  
Vista la Resolució de 14 de gener de 2009, de la Direcció General d'Indústria i Innovació, per la qual s'ordena la publicitat de la Resolució de 17 d'abril de 2007, de la Direcció General de Seguretat Industrial i Consum, per la qual es designa i inscriu en el Registre de Control Metrològic l'entitat Valenciana de Revisiones, SL, com a organisme autoritzat de verificació metrològica per a dur a terme les actuacions relatives a les fases de control metrològic a què es referix l'apartat 2.c i d de l'article sèptim de la Llei 3/1985, en l'àmbit de la Comunitat Valenciana, i es procedix a la correcció material de la denominació social de la mercantil inscrita en l'esmentat acte administratiu per la de Compañía Valenciana de Revisiones, SL.  
Atés el que disposa la Llei 3/1985, de 18 de març, de Metrologia, i el Reial Decret 889/2006, de 21 de juliol, pel qual es regula el control metrològic de l'Estat sobre instruments de mesura.  
Atés el que disposa el Decret 149/1998, de 22 de setembre, del Govern Valencià, pel qual s'assignen les funcions de control metrològic i s'establixen les condicions del seu exercici.  
Vista la documentació aportada per l'entitat Compañía Valenciana de Revisiones, SL, en compliment dels requisits establits en la Directriu 1/2007, de 26 de novembre, per a la designació d'organismes autoritzats de verificació metrològica.  
Vist que es complixen els requisits previstos en el Reial Decret 889/2006, de 21 de juliol i, especialment, que es disposa del certificat d'acreditació número OC-I/183 i el seu annex tècnic (rev. 2), de 13 de juny de 2014, emés per l'Entitat Nacional d'Acreditació (ENAC), basant-se en el procediment PE-ENAC-OC/01, i complint la Resolució de 29 de novembre de 2007, de la Secretaria General d'Indústria del Ministeri d'Indústria, Turisme i Comerç, per la qual es publica la Directriu 1/2007, de 26 de novembre, per a la designació d'organismes autoritzats de verificació metrològica.  
En virtut de les facultats atorgades en el Decret 193/2013, de 20 de desembre, pel qual s'aprova el Reglament orgànic i funcional de la Conselleria d'Economia, Indústria Turisme i Ocupació (DOCV 7178, 23.12.2013), esta Direcció General d'Indústria; resol:  
  
Primer  
Designar l'entitat Compañía Valenciana de Revisiones, SL, com a organisme autoritzat de verificació metrològica, per a dur a terme les actuacions relatives a verificacions després de reparació o modificació i verificacions periòdiques dels aparells taxímetres.  
  
Segon  
L'entitat Compañía Valenciana de Revisiones, SL, estarà sotmesa en tot moment al que disposa la Llei 3/1985, de 18 de març, el Reial Decret 889/2006, de 21 de juliol, la Directriu 1/2007, de 26 de novembre, el Decret 149/1998, de 22 de setembre, del Govern Valencià, així com els plecs de clàusules administratives particulars i de prescripcions tècniques del contracte concessional i la normativa vigent que li siga aplicable.  
  
Tercer  
Esta designació tindrà validesa durant la vigència del contracte de concessió per a la prestació en règim de concessió administrativa del servici de verificació metrològica.  
  
Quart  
La Compañía Valenciana de Revisiones, SL, ha de satisfer de forma continuada l'acreditació i els requisits que han donat lloc a la present designació i haurà de notificar a esta direcció general qualsevol canvi que s'hi produïsca.  
  
Quint  
Igualment, es podrà procedir a la revocació d'esta designació quan en virtut de revisions d'ofici o per qualsevol altre mitjà, es comprove que s'ha produït falsedat, declaració inexacta o modificació de les dades i circumstàncies que van servir de base a aquella, sense perjuí de la sanció que siga procedent, d'acord amb la normativa vigent.  
  
  
Contra la present resolució, que no és definitiva en via administrativa, podrà interposar-se un recurs d'alçada davant del secretari autonòmic d'Indústria i Energia, en el termini d'un mes, comptat des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjuí que la persona interessada puga exercitar qualsevol altre que crega oportú.  
  
València, 12 de desembre de 2014.- El director general d'Indústria: Joaquín Ríos Casanova.